Ehdotus: neuvoston asetus asetuksen (EY) N:o 2803/2000 muuttamisesta eräisiin kalastustuotteisiin sovellettavien autonomisten yhteisön tariffikiintiöiden avaamisen ja korottamisen osalta /* KOM/2003/0474 lopull. */





Ehdotus: NEUVOSTON ASETUS asetuksen (EY) N:o 2803/2000 muuttamisesta eräisiin kalastustuotteisiin sovellettavien autonomisten yhteisön tariffikiintiöiden avaamisen ja korottamisen osalta (komission esittämä) PERUSTELUT 1. Komissio tutki tuotetta käyttävien tuotannonalojen vuoden 2003 markkinoita ja hankintatarpeita osana neuvostossa vuosittain tehtävää kokonaistarkastelua, joka koskee autonomisten etuuksien myöntämistä kalastustuotteille. 2. Yhteisön sisä- ja ulkopoliittisten vaatimusten mukaisesti komissio ehdottaa eräitä tariffitoimenpiteitä ja niiden lisäämistä (erityisesti tariffikiintiöitä) yhteisön tuotannon jatkumisen varmistamiseksi yhteistä markkinajärjestelyä koskevien sääntöjen ja velvoitteiden mukaisesti ja jalostusalan hankintojen varmistamiseksi samalla kun kansainvälisten markkinoiden nykytilanne ja ennustettavissa oleva kehitys otetaan huomioon. 3. Näissä olosuhteissa edellä mainittujen tuotteiden tariffikiintiöt koskevat jalostettaviksi tarkoitettuja tuotteita, jotka täyttävät vahvistettujen tai vahvistettavien viitehintojen osalta määrätyt vaatimukset. Tämä on jäljempänä esitettävän ehdotuksen tarkoitus. Ehdotus: NEUVOSTON ASETUS asetuksen (EY) N:o 2803/2000 muuttamisesta eräisiin kalastustuotteisiin sovellettavien autonomisten yhteisön tariffikiintiöiden avaamisen ja korottamisen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen, sekä katsoo seuraavaa: (1) Yhteisön on tällä hetkellä tuotava eräitä kalastustuotteita kolmansista maista tyydyttääkseen kysynnän. Näin ollen on yhteisön edun mukaista suspendoida kyseisistä tuotteista kannettavat tullit osittain tai kokonaan, jotta yhteisön kalastustuotannon kehitysnäkymät eivät vaarannu ja tuotetta käyttäville tuotannonaloille taataan riittävä tarjonta. Tämän vuoksi tiettyjä kalastustuotteita koskevien yhteisön autonomisten tariffikiintiöiden avaamisesta ja hallinnoinnista 14 päivänä joulukuuta 2000 annetulla neuvoston asetuksella (EY) N:o 2803/2000 [1] suspendoidaan määräajaksi eräiden kalastustuotteiden tariffikiintiöissä kannettavat tullit. [1] EYVL L 331, 27.12.2000, s. 61. (2) Komissio on tutkinut tuotetta käyttävien tuotannonalojen vuoden 2003 markkinat ja hankintatarpeet. Yhteisön sisä- ja ulkopoliittiset vaatimukset huomioon ottaen kyseisille tuotteille olisi avattava uusia tariffikiintiöitä ja eräitä voimassa olevia kiintiöitä olisi korotettava yhteisön tuotannon jatkumisen varmistamiseksi. (3) Tämän vuoksi asetus (EY) N:o 2803/2000 olisi muutettava edellä sanotun mukaisesti, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 2803/2000 liite seuraavasti: 1) Lisätään tämän asetuksen liitteessä luetellut tariffikiintiöt liitteessä vahvistetuille tuotteille ja siinä vahvistetuiksi kiintiökausiksi. 2) Kiintiökautena 1.1.-31.12.2003: - a) tariffikiintiön 09.2785 määräksi vahvistetaan 20 000 tonnia; - b) tariffikiintiön 09.2786 määräksi vahvistetaan 1 500 tonnia; - c) tariffikiintiön 09.2794 määräksi vahvistetaan 7 000 tonnia. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä elokuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE >TAULUKON PAIKKA> a) Tätä erityiskäyttöä on valvottava yhteisön asiaa koskevien säännösten mukaisesti. b) Tämä kiintiö koskee tuotteita, joille on tarkoitus tehdä mikä tahansa muu käsittely kuin pelkästään jokin tai jotkin seuraavista: - perkaaminen taikka sisälmysten, pyrstön tai pään poisto, - paloittelu (ei kuitenkaan kuutioiminen, fileeraus, perhosfileiden leikkaaminen, jäätyneiden harkkojen paloittelu tai limittäin olevien jäätyneiden fileeharkkojen halkaiseminen); - näytteenotto, lajittelu, - etiketöinti, - pakkaaminen, - jäähdytys, - jäädytys, - pakastus, - sulatus, erottelu. Kiintiötä ei sovelleta tuotteisiin, joille on tämän lisäksi tarkoitus tehdä kiintiön käyttöön oikeuttava käsittely (toiminta), kun tällainen käsittely (toiminta) tehdään vähittäismyynti- tai ateriapalveluvaiheessa. Tullinalennus myönnetään ainoastaan ihmisravinnoksi tarkoitetuille kaloille. c) Kiintiötä sovelletaan ainoastaan suolaukseen tai kuivaukseen tarkoitettuihin tuotteisiin. >TAULUKON PAIKKA> Voimaantulo 1.1.2003: >TAULUKON PAIKKA> Tulonmenetysten arvioidaan lisääntyvän edelliseen kiintiökauteen verrattuna 27 140 360 euroa (brutto). 7. Petostentorjuntatoimet Näiden tariffikiintiöiden hallinnointisäännöksiin kuuluu petosten ja sääntöjenvastaisuuksien ehkäisemiseksi ja niiltä suojautumiseksi tarvittavat toimenpiteet.